《山中》
宋代·蔡沈

才既非时用，性本爱岑寂。
决策西山游，幽隐遂成癖。
春风百花红，秋月千嶂碧。
烟霞结绸缪，猿鸟自畴昔。
乘间抚深旷，喷薄轰铁笛。
笑挹天柱峰，高寒几千尺。

作者简介：蔡沈（1167—1230）一名蔡沉，南宋学者。字仲默，号九峰，南宋建州建阳（今属福建）人。蔡元定次子。专意为学，不求仕进，少从朱熹游，后隠居九峰山下，注《尚书》，撰《书集传》，其书融汇众说，注释明晰，为元代以后试士必用。